Uchaguzi Marekani 2020: Wafahamu Waafrika Wainjilisti wanaomuombea rais Donald Trump ushindi\n"Muombeeni [Trump] kwa sababu wakati Mungu anapoweka watoto wake katika nafasi fulani, wakati mwingine jehanamu hufanya kila kitu kumwangamiza mtu huyo," alisema Mchungaji wa Nigeria Chris Oyakhilome, muhubiri  maarufu wa televisheni, mwezi Juni.

Pia alitahadharisha  kuwa wakosoaji wa rais wa Republican ambaye anatafuta kuchaguliwa tena mwezi Novemba wanawachukia wafuasi wake.

Wana hasira na Trump kwa kuwaunga mkono Wakristo, lazima mfahamu. Hivyo wanaowachukia kweli ni nyinyi mlio Wakristo,'' alisema mchungaji huyo ambaye matangazo yake ni maarufu sana duniani, ikiwemo Marekani.

Rais Trump amekuwa mtu wa kutatanisha ulimwenguni kote lakini ni maarufu katika nchi za Kiafrika kama Nigeria na Kenya, kulingana na utafiti  wa Pew uliotolewa mnamo mwezi  Januari, ambapo wafuasi hawaonekani kuwa na wasiwasi kuwa kutokana na kuzitaja nchi za Kiafrika kuwa "chafu "mnamo 2018.

Nigeria na Kenya ni nchi zinazofuata mikondo ya kidini . Makanisa ya Mega yanaenea Kusini mwa Nigeria - taifa lenye watu wengi barani Afrika - na nchini Kenya wanasiasa wengi huenda kwenye mahubiri ya kanisa kuhutubia wafuasi wao, huo ndio umaarufu wao.

Makundi mengi ya Kikristo ya Kiinjili barani Afrika, ambayo ni zaidi hupinga kuavya mimba, vitendo vya mapenzi ya jinsia  moja na hupinga mkono wa Israel, hayakuwa na nia na mtangulizi wake wa Democrat Barack Obama, licha ya kuwa na mizizi ya Kenya.

 "Utawala wa Obama ulikuwa unashinikiza ajenda ya ukombozi hapa Afrika na ajenda hiyo ilikuwa ya wasiwasi kwa baadhi yetu viongozi wa Kikristo. Ilikuwa faraja kwamba wakati wa Trump alikuwa amerudi nyuma kidogo," Richard Chogo, mchungaji katika Kanisa la Deliverance katika mji mkuu wa Kenya, Nairobi, liliambia BBC.

Aliusifu utawala wa Trump kwa kuondoa ufadhili kwa baadhi ya mashirika kama vile Marie Stopes, ambayo hutoa huduma za uzazi wa mpango na uavyaji mimba salama katika nchi kadhaa barani Afrika. 

Shirika hilo lilikosoa marufuku ya ufadhili wa Marekani wa mwaka  2017, likisema kwamba "inaweka maisha ya wanawake hatarini".

Lakini...\n\ntl;dr:
Licha ya kutoa matamshi ya dharau kuhusu Afrika, Rais wa Marekani Donald Trump amevutia wafuasi waumini wa Kikristo wengine barani.